সুলতান ইব্রাহিম জামে মসজিদ

সুলতান ইব্রাহিম জামে মসজিদ (মালয়: Masjid Jamek Sultan Ibrahim বা মসজিদ জামেক সুলতান ইব্রাহিম) হলো মালয়েশিয়ার জোহরের মুয়ারে অবস্থিত একটি ঐতিহাসিক মসজিদ। এটি মুয়ার নদীর তীরের কাছাকাছি জালান পেট্রির পাশে অবস্থিত। ইতিহাস ১৮৮৭ সালে প্রথম মুয়ার জামেক মসজিদটি নির্মাণ করা হয়। ১৯২০-এর দশকে মুয়ারে একটি নতুন জামে মসজিদ নির্মাণের বিষয়ে বিবেচনা করার জন্য একটি কমিটি গঠন করা হয়েছিল। জনগণের কাছ থেকে তহবিল সংগ্রহের জন্য একটি প্রস্তাবনা করার পরে, নতুন এই মসজিদটি নির্মাণের দায়িত্বে থাকা কমিটি সফলভাবে ১০,০০০ রিংগিত সংগ্রহ করেছিল। কমিটি তখন জনগণের আকাঙ্ক্ষাকে সুলতানের সামনে তুলে ধরে এবং রাজকীয় সম্মতি লাভ করে। ১৯২৫ সালে, সুলতান ইব্রাহিম জামে মসজিদ নির্মাণের কাজ শুরু হয়েছিল। পাঁচ বছর পরে, ১৯৩০ সালে, এই মসজিদটির নির্মাণ কাজ সম্পূর্ণভাবে শেষ হয়েছিল। অতঃপর আনুষ্ঠানিকভাবে জোহরের দাতো 'মেন্তেরি বেসার, দাতো মোস্তফা বিন জাফর এই মসজিদের উদ্বোধন করেন। স্থাপত্য এই মসজিদে পশ্চিমা এবং মধ্যপ্রাচ্যের শৈলী লক্ষ্য করা যায়। আরো দেখুন মালয়েশিয়ায় ইসলাম তথ্যসূত্র